CELEX: 62014TA0851
Language: lt
Date: 2018-12-13 00:00:00
Title: Byla T-851/14: 2018 m. gruodžio 13 d. Bendrojo Teismo sprendimas byloje Slovak Telekom / Komisija (Konkurencija — Piktnaudžiavimas dominuojančia padėtimi — Plačiajuosčių telekomunikacijų paslaugų Slovakijos rinka — Trečiųjų įmonių prieiga prie šioje rinkoje veikiančio istorinio operatoriaus „vietinės linijos“ — Sprendimas, kuriuo konstatuojamas SESV 102 straipsnio ir EEE susitarimo 54 straipsnio pažeidimas — Vienas ir tęstinis pažeidimas — Piktnaudžiavimo sąvoka — Prieigos nesuteikimas — Pelno maržos sumažėjimas — Pelno maržos sumažėjimo apskaičiavimas — Tiek pat veiksmingo konkurento kriterijus — Teisė į gynybą — Dukterinės bendrovės padaryto pažeidimo inkriminavimas patronuojančiajai bendrovei — Patronuojančiosios bendrovės lemiama įtaka dukterinės bendrovės prekybos politikai — Faktinis darymas — Įrodinėjimo pareiga — Baudos dydžio apskaičiavimas — 2006 m. baudų apskaičiavimo gairės)

4.3.2019   
            
            
               LT
            
            
               Europos Sąjungos oficialusis leidinys
            
            
               C 82/32
            
         
      2018 m. gruodžio 13 d. Bendrojo Teismo sprendimas byloje Slovak Telekom / Komisija
      
      (Byla T-851/14) (1)
      
      ((Konkurencija - Piktnaudžiavimas dominuojančia padėtimi - Plačiajuosčių telekomunikacijų paslaugų Slovakijos rinka - Trečiųjų įmonių prieiga prie šioje rinkoje veikiančio istorinio operatoriaus „vietinės linijos“ - Sprendimas, kuriuo konstatuojamas SESV 102 straipsnio ir EEE susitarimo 54 straipsnio pažeidimas - Vienas ir tęstinis pažeidimas - Piktnaudžiavimo sąvoka - Prieigos nesuteikimas - Pelno maržos sumažėjimas - Pelno maržos sumažėjimo apskaičiavimas - Tiek pat veiksmingo konkurento kriterijus - Teisė į gynybą - Dukterinės bendrovės padaryto pažeidimo inkriminavimas patronuojančiajai bendrovei - Patronuojančiosios bendrovės lemiama įtaka dukterinės bendrovės prekybos politikai - Faktinis darymas - Įrodinėjimo pareiga - Baudos dydžio apskaičiavimas - 2006 m. baudų apskaičiavimo gairės))
      (2019/C 82/35)
      Proceso kalba: anglų
      
         Šalys
      
      
         Ieškovė: Slovak Telekom, a.s. (Bratislava, Slovakija), atstovaujama advokato D. Geradin, QC R. O’Donoghue
      
         Atsakovė: Europos Komisija, iš pradžių atstovaujama M. Farley, L. Malferrari ir G. Koleva, vėliau – M. Farley, M. Kellerbauer, L. Malferrari ir C. Vollrath
      
         Atsakovės pusėje į bylą įstojusi šalis: Slovanet, a.s. (Bratislava), atstovaujama advokato P. Tisaj
      
         Dalykas
      
      SESV 263 straipsniu grindžiamas ieškinys, kuriuo prašoma, visų pirma, panaikinti 2014 m. spalio 15 d. Komisijos sprendimą C(2014) 7465 final dėl SESV 102 straipsnio ir EEE susitarimo 54 straipsnio taikymo procedūros (byla AT.39523 – Slovak Telekom), ištaisytą 2014 m. gruodžio 16 d. Komisijos sprendimu C(2014) 10119 final ir 2015 m. balandžio 17 d. Komisijos sprendimu C(2015) 2484 final, kiek jis susijęs su ieškove, ir, subsidiariai, sumažinti ieškovei skirtą baudą.
      
         Rezoliucinė dalis
      
      
                  1.
               
               
                  Panaikinti 2014 m. spalio 15 d. Komisijos sprendimo C(2014) 7465 final dėl SESV 102 straipsnio ir EEE susitarimo 54 straipsnio taikymo procedūros (byla AT.39523 – Slovak Telekom) 1 straipsnio 2 dalies d punktą, kiek jame konstatuota, kad laikotarpiu nuo 2005 m. rugpjūčio 12 d. ir 2005 m. gruodžio 31 d. Slovak Telekom, a.s. taikė nesąžiningus tarifus neleisdama tiek pat veiksmingam operatoriui, kuris remiasi didmenine prieiga prie jos sugrupuotų vietinių linijų, teikti jos siūlomas mažmenines paslaugas nepatiriant nuostolių.
               
            
                  2.
               
               
                  Panaikinti Sprendimo C(2014) 7465 final 2 straipsnį, kiek jame nustatyta, kad Slovak Telekom turi solidariai sumokėti 38 838 000 EUR baudą.
               
            
                  3.
               
               
                  Nustatyti, kad Slovak Telekom turi solidariai sumokėti 38 061 963 EUR baudą.
               
            
                  4.
               
               
                  Atmesti likusią ieškinio dalį.
               
            
                  5.
               
               
                  Slovak Telekom padengia keturis penktadalius savo, keturis penktadalius Europos Komisijos ir keturis penktadalius Slovanet, a.s patirtų bylinėjimosi išlaidų.
               
            
                  6.
               
               
                  Komisija padengia vieną penktadalį savo ir vieną penktadalį Slovak Telekom patirtų bylinėjimosi išlaidų.
               
            
                  7.
               
               
                  Slovanet padengia vieną penktadalį savo bylinėjimosi išlaidų.
               
            
         (1)  OL C 127, 2015 4 20.